laion/Wikipedia-Exotic huggingface dataset:
যুক্তরাজ্যে নারীর ইতিহাস

যুক্তরাজ্যে নারীর ইতিহাস গত দুই সহস্রাব্দে ব্রিটেনে নারীদের সামাজিক, সাংস্কৃতিক ও রাজনৈতিক ভূমিকাকে অন্তর্ভুক্ত করে। মধ্যযুগীয় ইংল্যান্ড ছিল একটি পুরুষতান্ত্রিক সমাজ এবং নারীদের জীবন লিঙ্গ ও কর্তৃত্ব সম্পর্কে সমসাময়িক বিশ্বাস দ্বারা ব্যাপকভাবে প্রভাবিত ছিল। তবে, নারীদের অবস্থান তাদের সামাজিক শ্রেণী সহ বিভিন্ন কারণের উপর নির্ভর করত; সেগুলি হলো তারা অবিবাহিত, বিবাহিত, বিধবা বা পুনর্বিবাহিত কিনা; এবং তারা দেশের কোন অংশে বাস করে। হেনরিয়েটা লেজার যুক্তি দেন যে নারীদের তাদের বাড়ি এবং সম্প্রদায়ে অনেক অনানুষ্ঠানিক ক্ষমতা ছিল, যদিও তারা আনুষ্ঠানিকভাবে পুরুষদের অধীনস্থ ছিল। তিনি মধ্যযুগে নারীদের অবস্থার অবনতি চিহ্নিত করেন, যদিও তারা সংস্কৃতি ও আধ্যাত্মিকতায় শক্তিশালী ভূমিকা ধরে রেখেছে। উল্লেখযোগ্য লিঙ্গ বৈষম্য পুরো সময় জুড়েই ছিল, কারণ নারীদের সাধারণত জীবন-পছন্দ, কর্মসংস্থান ও বাণিজ্যে প্রবেশাধিকার এবং পুরুষদের তুলনায় আইনি অধিকার সীমিত ছিল। নরম্যান আক্রমণের পর সমাজে নারীর অবস্থান বদলে যায়। সামন্ততান্ত্রিক ব্যবস্থার বিকাশ ও ইংরেজ আইন ব্যবস্থার প্রসারের ফলে নারীর অধিকার ও ভূমিকা আরও তীক্ষ্ণভাবে সংজ্ঞায়িত হয়েছে; কিছু নারী এতে উপকৃত হয়েছিল, অন্যদিকে অন্যান্যদের ক্ষতি হয়েছিল। স্বাধীন নারীদের সম্পত্তির মালিকানার অধিকারকে স্পষ্ট করে দ্বাদশ শতাব্দীর শেষের দিকে বিধবাদের অধিকার আনুষ্ঠানিকভাবে আইনে নির্ধারণ করা হয়েছিল, কিন্তু এটি অগত্যা নারীদের তাদের ইচ্ছার বিরুদ্ধে জোরপূর্বক পুনর্বিবাহ দেওয়া থেকে বিরত করেনি। বিশপের উত্তরাধিকারের অধীনে সরকারি প্রতিষ্ঠানের বৃদ্ধি আনুষ্ঠানিক সরকারে রাণী ও তাদের পরিবারের ভূমিকা হ্রাস করেছে। "Human Development Report 2021/2022" (পিডিএফ)। HUMAN DEVELOPMENT REPORTS। সংগ্রহের তারিখ ১৮ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Global Gender Gap Report 2021" (পিডিএফ)। World Economic Forum। পৃষ্ঠা 10–11। সংগ্রহের তারিখ ২৩ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Leyser, Henrietta (১৯৯৬)। Medieval women: a social history of women in England, 450-1500। Phoenix Giant। আইএসবিএন 9781842126219।
কিশোরী মোহন গাঙ্গুলী

কিশোরী মোহন গাঙ্গুলী বা কে এম গাঙ্গুলী একজন ভারতীয় অনুবাদক ছিলেন যিনি ইংরেজিতে সংস্কৃত মহাকাব্য মহাভারতের সম্পূর্ণ অনুবাদ প্রদান করার জন্য পরিচিত। ১৮৮৩ থেকে ১৮৯৬ সালের মধ্যে ইংরেজি গদ্যে অনুবাদিত The Mahabharata of Krishna-Dwaipayana Vyasa নামে তাঁর অনুবাদ প্রকাশিত হয়েছিল। Kisari Mohan Ganguli (১৮৮৩–১৮৯৬)। The Mahabharata of Krishna-Dwaipayana Vyasa Translated into English Prose। Pratap Chandra Roy। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Several editions of the Kisari Mohan Ganguli translation of the Mahabharata incorrectly cite "Pratap Chandra Roy" as translator and this error has been perpetuated into secondary citations. See the publishers preface to the current Munshiram Manoharlal edition for an explanation. Prof. P. Lal (১৯৬৭)। An Annotated Mahabharata Bibliography। Writer's Workshop, Calcutta। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Mahabharata of Krishna-Dwaipayana Vyasa Translated into English Prose, Bharata Press, Calcutta (1883–1896) ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Kisari Mohan Ganguli গুটেনবের্গ প্রকল্পে Kisari Mohan Ganguli-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে কিশোরী মোহন গাঙ্গুলী কর্তৃক কাজ বা সম্পর্কে তথ্য The Mahabharata of Krishna-Dwaipayana Vyasa translated by Kisari Mohan Ganguli at the Internet Sacred Text Archive The Double Life of KM Ganguli, openthemagazine.com
কিরাত জাতি

কিরাত জাতি, যাদের কিরান্ত বা কিরান্তিও নামেও ডাকা হয়, তারা একটি চীন-তিব্বতীয় জাতিগোষ্ঠী। তারা হিমালয়ের মানুষ। এদের মধ্যে বেশিরভাগই পূর্ব হিমালয় নেপাল থেকে উত্তর পূর্ব ভারত পর্যন্ত বিস্তৃত অঞ্চলে বসবাস করে। ভারতে প্রধানত সিকিম রাজ্য এবং পশ্চিমবঙ্গের উত্তর পার্বত্য অঞ্চলে, অর্থাৎ দার্জিলিং এবং কালিম্পং জেলা এদের বাসভূমি। কিরাত কথার মানে হল সিংহ হৃদয়ের মানুষ অর্থাৎ সিংহের ন্যায় যাদের প্রকৃতির। কিরাতের অর্থ পাহাড়ি মানুষও হয়। কিরাত শব্দটি পূর্ব নেপাল এবং উত্তর-পূর্ব ভারতের জনগণের গোষ্ঠীর নামকরণের জন্য ব্যবহার হয়। এই শব্দটি প্রধানত কিরাটি বা কিরান্তি থেকে উদ্ভূত। কিরাত ("কিরান্তি") হল একটি প্রাচীন জনজাতি যারা হাজার হাজার বছর ধরে নেপালের ইতিহাসের সাথে জড়িত।  ] কাঠমান্ডু উপত্যকার পুরাতন নথি কিরাতদেরকে সেখানকার আদি শাসক হিসাবে বর্ণনা করে। তারা গবাদি পশু পালনকারী উপজাতি ছিল। কিরাত রাজবংশের সময় কাঠমান্ডুকে ইয়েলা -খোম বলা হত। একটি কিংবদন্তি বিবরণ অনুসারে, নেপালে বসবাসকারী আদিম কিরাতিরা সিকিমেও বাস করত। তারা পাহাড়ি আদিম উপজাতিগুলির মধ্যে কোনো একটির বংশপরম্পরা বহন করছে। বর্তমানে কিরাটিরা আদিম জীবনযাপনের শৃঙ্খল থেকে বেরিয়ে এসেছে এবং এবং ধীরে ধীরে সভ্যতার দিকে অগ্রসর হয়েছে। ডাঃ এসি সিং (১৯৮৩) বলেছেন যে, "সিকিম প্রাক-ঐতিহাসিক সময় থেকে কিরাটি উপজাতিদের বাসভূমি হিসাবে পরিচিত"। নেপালে কিরাতি জনসংখ্যা প্রায় এক মিলিয়ন (নেপালি জনসংখ্যার প্রায় পাঁচ শতাংশ), তারা প্রধানত তিব্বতি-বার্মি‌জ ভাষায় কথা বলে। কিরান্ত সংস্কৃতি তিব্বতি এবং ইন্দো-নেপালিদের থেকে স্পষ্টতই আলাদা, যদিও দীর্ঘমেয়াদী যোগাযোগের মাধ্যমে কিরাতিরা তাদের দ্বারা প্রভাবিত হয়েছে। নেপালে ২০১১ সালের আদমশুমারি অনুসারে, কিরাত জনগোষ্ঠীর জনসংখ্যা প্রায় ১,২২২,০০৫ জন। "Socio system of Kirat of Nepal an empirical mini study with special reference to Kirat-Limbu"। ২৪ মে ২০২২ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population Monograph of Nepal Volume II" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Boyd Michailovsky. Kiranti Languages. The Sino-Tibetan Languages, 2017. halshs-01705023" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Caste ethnicity and religion of Nepal Ministry of Health" (পিডিএফ)। ৩১ মে ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ithihaasa: The Mystery of His Story Is My Story of History, Bhaktivejanyana Swami Author House, 29 Jan 2013 Nepali Around the World: Emphasizing Nepali Christians of the Himalayas, Cindy L. Perry, Ekta Books, 1997 "Bulletin of tibetology seminar Volume 1995"।  "Population of Sikkim:A Geographical Analysis" (পিডিএফ)।
মালব জাতি

মালব বা মালাভাস (ব্রাহ্মী লিপি : 𑀫𑁆𑀫𑀸𑀭𑀯 Mmālava) অথবা মালওয়ারা ছিলেন একটি প্রাচীন ভারতীয় উপজাতি। আধুনিক পণ্ডিতরা তাদের মালিয়ান জনগণের বা মল্লোই নামেই চিহ্নিত করেন । কথিত আছে তারা খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময় পাঞ্জাব অঞ্চলে বসতি স্থাপন করেছিল। পরে, মালবরা দক্ষিণ দিকে বর্তমান রাজস্থানে এবং শেষ পর্যন্ত মধ্যপ্রদেশ ও গুজরাটে চলে যায় ও সেখানে বসতি স্থাপন করে। পশ্চিমা ত্রাপদের (দ্বিতীয় শতাব্দী), গুপ্ত সম্রাট সমুদ্রগুপ্ত (৪র্থ শতক) এবং চালুক্য সম্রাট দ্বিতীয় পুলকেশিনের (সপ্তম শতাব্দী) বিরুদ্ধে পরাজয়ের ফলে তাদের শক্তি ধীরে ধীরে হ্রাস পায়। মধ্য ভারতের মালওয়া অঞ্চলের নামকরণ করা হয়েছে মালব উপজাতির নামে। মালব যুগ, যা পরে বিক্রম সংবত নামে পরিচিত হয়, সম্ভবত তারাই প্রথম এর প্রবর্তন করেছিল। মহাভারত এবং মহাভাষ্য সহ বেশ কয়েকটি প্রাচীন ভারতীয় গ্রন্থে মালবদের উল্লেখ করা হয়েছে। মহাভারত অনুসারে, সাবিত্রীর পিতা মাদ্র রাজা অশ্বপতির একশত পুত্র তাদের মা মালাভির নামানুসারে মালব নামে পরিচিত ছিল। যদিও পাণিনি দ্বারা মালভদের বিশেষভাবে উল্লেখ করা হয়নি, তবে তার ১১৭ তম সূত্রতে আয়ুধজীবী সংঘ (যারা অস্ত্রের পেশায় বসবাস করে) নামে একটি উপজাতির কথা উল্লেখ করেছে এবং কাশিকা এই উপজাতির মধ্যে মালব এবং ক্ষুদ্রকদের অন্তর্ভুক্ত করেছে। . পতঞ্জলির মহাভাষায় ১৬৮ তম শ্লোকে মালবদের উল্লেখ আছে। মালাভাদের আদি জন্মভূমির অবস্থান সম্পর্কে নির্দিষ্ট কিছু তথ্য পাওয়া যায়নি তবে আধুনিক পণ্ডিতরা সাধারণত প্রাচীন গ্রীক বিবরণে উল্লিখিত " মাল্লি " বা "মল্লোই" জাতির সাথে তাদের যুক্ত করেন। গ্রীক বিবরণে তাদের বিরুদ্ধে আলেকজান্ডারের যুদ্ধের বর্ণনা পাওয়া গেছে। খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময়, মাল্লোইরা রাভি ও চেনাব নদীর সঙ্গমস্থলের উত্তরে বর্তমান পাঞ্জাব অঞ্চলে বসবাস করতেন। Tej Ram Sharma 1978। Bela Lahiri 1974। B. C. Law 1973। D. C. Sircar 1971। উদ্ধৃতি ত্রুটি: <references>-এ সংজ্ঞায়িত "CII" নামসহ <ref> ট্যাগ পূর্ববর্তী লেখায় ব্যবহৃত হয়নি।
মেশুচরারিম

মেশুচরারিম হল দাসদের একটি ইহুদি সম্প্রদায়। এদের প্রায়শই মিশ্র-জাতির আফ্রিকান-ইউরোপীয় বংশোদ্ভূত বলে উল্লেখ করা হয়। কথিত আছে এরা স্পেন থেকে ষোল শতকে বিতাড়িত হওয়ার পর সেফার্ডিক ইহুদিদের সাথে ভারতে এসেছিলেন। সেফার্ডিক ইহুদিরা বা পরদেশী ইহুদিরা ভারতীয় মূল অধিবাসীদের কাছে বিদেশী হিসাবে পরিচিত হয়েছিল। ইউরোপীয় জনজাতির বংশোদ্ভূত হওয়ার জন্য কখনও কখনও তাদের শ্বেত ইহুদিও বলা হত। মেশুচরারিমের বংশধররা ঐতিহাসিকভাবে ভারতে অন্যান্য শ্বেতাঙ্গ ইহুদিদের দ্বারা বৈষম্যের শিকার হয়েছিল। তারা কোচিন ইহুদিদের অনানুষ্ঠানিক বর্ণের সর্বনিম্ন অবস্থানে ছিল। পরদেশীরা ইহুদিরা মেশুচরারিমদের তাদের সাথে উপাসনা করার অনুমতি দিয়েছিল কিন্তু নিম্ন শ্রেনীভুক্ত হওয়ার জন্য তাদের পিছনের সারিতে বসতে হয়েছিল। তারা সম্প্রদায়ের পূর্ণ সদস্য হতে পারেনি এবং সম্প্রদায়ের অন্তবিবাহ প্রথা থেকে তাদের বাদ দেওয়া হয়েছিল। একই সময়ে, তারা মালাবার ইহুদিদের দ্বারাও বঞ্চিত হয়ে পড়েছিল। মালাবার ইহুদিরা ইহুদিদের অনেক বড় সম্প্রদায় যারা সম্ভবত হাজার বছরের দীর্ঘ সময়কাল ধরে কোচিনে বসতি গড়ে তুলেছিল। কুড়ি শতকের গোড়ার দিকে, আব্রাহাম বারাক সালেম কোচিন ইহুদিদের একজন সদস্য হয়ে ওঠেন। মেশুচরারিমদের বংশধর হিসাবে তিনিই প্রথম কলেজ যান এবং ডিগ্রী অর্জন করেন। তিনি প্রথম কোচিন ইহুদি যিনি একজন আইনজীবী হিসাবে প্রতিষ্ঠা পান। তিনি তার নিজ জাতি মেশুচরারিম জনগণের প্রতি বৈষম্যের বিরুদ্ধে লড়াই শুরু করেছিলেন। তার প্রতিবাদ ও লড়াইয়ের ফলস্বরূপ তিরিশ এর দশকে, অর্থাৎ ১৯৩০ সাল নাগাদ মেশুচরারিমদের বিরুদ্ধে প্রবর্তিত সামাজিক বৈষম্যমূলক নীতির প্রভাব হ্রাস পেতে শুরু করে। মেশুচরারিম সহ বেশিরভাগ কোচিন ইহুদি পঞ্চাশ এর দশকের মাঝামাঝি সময়ে, অর্থাৎ ১৯৫০ সাল নাগাদ তাদের পিতৃভূমি ইসরায়েলে ফিরে চলে যান। "Jew Town and Synagogue | Times of India Travel"। timesofindia.indiatimes.com। সংগ্রহের তারিখ ২০২২-০৫-২২।  Katz, Nathan; Goldberg, Ellen S. (১৯৯৩)। "The Sephardi Diaspora in Cochin, India": 97–140। আইএসএসএন 0792-335X। জেস্টোর 25834277।  Chiriyankandath, James (২০০৮)। "Nationalism, religion and community: A. B. Salem, the politics of identity and the disappearance of Cochin Jewry" (ইংরেজি ভাষায়): 21–42। আইএসএসএন 1740-0236। ডিওআই:10.1017/S1740022808002428।
খস (প্রাচীন জাতি)

খস ( দেবনাগরী : खश ; Khaśa ) ছিল একটি প্রাচীন ইন্দো-আর্য উপজাতি। এছাড়াও উত্তর ভারতীয় উপমহাদেশের হিমালয় অঞ্চলের একটি শেষ জনপদ রাজ্য -এর নাম ছিল খস। বিভিন্ন ঐতিহাসিক ভারতীয় শিলালিপি এবং প্রাচীন ভারতীয় হিন্দু ও তিব্বতি সাহিত্যে এর উল্লেখ করা হয়েছে। তৎকালীন ইউরোপীয় নথিগুলিতে উত্তর-পশ্চিম হিমালয়ে বসবাসকারী খস উপজাতির বর্ণনা করা হয়েছে। রোমান ভূগোলবিদ প্লিনি দ্য এল্ডার "খস"দের বিশেষ ভারতীয় মানুষ হিসাবে বর্ণনা করেছেন। মহাভারত অনুসারে তারা গান্ধার, ত্রিগর্তা এবং মদ্র রাজ্যের আশেপাশে বাস করত বলে জানা গেছে। খস উপজাতির মধ্যে অন্তর্ভুক্ত রয়েছে মধ্যযুগীয় পশ্চিম নেপালের খস জনগোষ্ঠী, ভারতীয় গাড়ওয়াল অঞ্চল এবং কুমায়ুনে বসবাসকারী মধ্যযুগীয় এক বিশেষ জনগোষ্ঠী, কাংড়া, হিমাচল এবং গাড়োয়ালের কানেট জনগোষ্ঠী, জৌনসার-বাওয়ারের বসবাস্কারী খস জনগোষ্ঠী ইত্যাদি। পাশাপাশি কাশ্মীরের খাখা রাজপুত এবং বোম্বা গোষ্ঠীও খস উপজাতির অন্তর্ভুক্ত। উত্তর পাকিস্তানের বিভিন্ন অংশে খস জনগোষ্ঠীর শাখা দেখা যায়। সংস্কৃত সাহিত্যে খশ শব্দটির উল্লেখ দেখতে পাওয়া যায় ( সংস্কৃত : खश)। সম্ভবত যেখান থেকে এই জনগোষ্ঠীর বিভিন্ন নামকরণ হয়েছে, যেমন খস (खस), খাস (खष) এবং খাশিরা (खशीर)। রাষ্ট্রবিজ্ঞানী সুদামা মিশ্র পরিচালিত গবেষণা অনুসারে, খস জনপদ ছিল প্রাচীন ভারতীয় লৌহ যুগের পার্বত্য আর্যাবর্ত অর্থাৎ হিমালয় বেষ্টিত আর্যাবর্ত‌ -এর বিস্তৃত বিভাগের অন্তর্গত একটি সীমান্তবর্তী জনপদ। প্রায় ১১০০-৫০০ খ্রিস্টপূর্বাব্দের বিস্তৃত সময়কালে এর অস্তিত্ব ছিল বলে জানা যায়। ব্রাহ্মণ-এর পবিত্র আচার-অনুষ্ঠান বর্জন করা এবং অবহেলার কারণে মনুস্মৃতি খস উপজাতির লোকেদের পূর্ব ক্ষত্রিয় হিসেবে উল্লেখ করেছে। ভাগবত পুরাণ বিভিন্ন বিতাড়িত উপজাতির একটি তালিকা দেওয়া আছে যাদের মধ্যে খসরাও অন্তর্ভুক্ত ছিল। এও জানা গেছে যে খসরা বৈষ্ণবধর্ম গ্রহণ করে পুনরুদ্ধার পান। মহাভারতে খসদের উত্তরাঞ্চলে বসবাসকারী একটি উপজাতি হিসেবে উল্লেখ করা হয়েছে। মহাভারতের উল্লেখ অনুযায়ী খসরা সাত্যকির বিরুদ্ধে কৌরবদের পক্ষে যুদ্ধ করেছিল। মহাভারতের কর্ণ পর্বে, আরাট এবং ভাসাতির মধ্যবর্তী পাঞ্জাব অঞ্চলে খসদের বসবাসের কথা উল্লেখ করা হয়েছে। Misra 1973। Grierson 1916। Thakur 1990। Saksena 2019। www.wisdomlib.org (২০১৬-১২-২৯)। "Manusmriti Verse 10.44"। www.wisdomlib.org। সংগ্রহের তারিখ ২০২১-০১-১৪।  Saklani 1998।
উসমান ইবনে আলি

উসমান ইবনে আলি (আরবি: عثمان بن علی : عثمان بن علی) ছিলেন আলি ইবনে আবি তালিব এবং উম্মুল বানিনের পুত্র। উসমান কারবালার যুদ্ধে অংশ নেন, যেখানে তিনি শহীদ হন। উসমান তার আত্মত্যাগের জন্য মুসলমানদের কাছে অত্যন্ত সম্মানিত। কিছু সূত্র অনুসারে যখন তিনি যুদ্ধ অংশ নেন তখন তার বয়স ছিল ২১ বছর এবং তার কোন সন্তান ছিল না। উসমান ও তার ভাই আব্বাস, আবদুল্লাহ এবং জাফর মক্কা থেকে কুফা যাওয়ার যাত্রায় হুসেন ইবনে আলীর সাথে ছিলেন এবং কারবালার যুদ্ধে শহীদ হন। তাদের কবর কারবালার শহীদদের সম্মিলিত কবরের মাজারে রয়েছে। উসমান ফাতিমা বিনতে হিজামের ও আলীর পুত্র। স্পষ্টতই, 'উসমান বিয়ে করেননি এবং তার কোন সন্তান ছিল না। শিয়া বর্ণনা অনুসারে উসমান ইবনে মাযউনের নামানুসারে আলী তার ছেলের নাম উসমান রাখেন। উসমানের মা ফাতিমা ছিলেন আরবের বনু কিলাব গোত্রের হিজাম ইবনে খালিদ ইবনে রাবিয়ার কন্যা। তিনি আব্বাস, আবদুল্লাহ এবং জাফর নামে আলীর আরও তিন পুত্রের মা ছিলেন। এই কারণে তাকে উম্মে আল-বানিন বলা হতো। উসমান নিচের রজাজ পাঠ করে যুদ্ধের ময়দানে গিয়েছিলেন: "নিশ্চয়ই আমি উসমান গৌরবের অধিকারী, আমার পিতা আলী সৎকর্মের নির্বাহক, এই হোসেন ন্যায্যতার গুরু, যুবক ও বৃদ্ধের ওস্তাদ"। খাওলি ইবনে ইয়াজিদ আল-আসবাহী উসমানের কপালে একটি তীর নিক্ষেপ করেন যার ফলে তিনি তার ঘোড়া থেকে পড়ে যান। এরপর বনু দারিম গোত্রের এক ব্যক্তি তার শিরশ্ছেদ করে। উসমান ইবনে আলী ২১ বছর বয়সে মৃত্যুবরণ করেন। তার কবর কারবালার শহীদদের সম্মিলিত কবরের মাজারে রয়েছে। Majlisī। Bihar Al-anwar। পৃষ্ঠা 37।  Abu l-Faraj al-Isfahani। Maqatil al-talibiyyin। পৃষ্ঠা 89।  Iṣfahānī, Maqātil al-ṭālibīyyīn, p. 89. Madinat Dimashq by ibn `Asakir 45/304 al-Amali al-Ithneeniyyah 1/488
লেপচা জাতিগোষ্ঠী

লেপচা, রোংকুপ ও রোংপা ইত্যাদি বিবিধ নামে পরিচিত এই জাতি ভারতীয় রাজ্য সিকিম এবং নেপালের আদিবাসী জনজাতি হিসাবে পরিচিত। এদের সর্বমোট সংখ্যা প্রায় ৮০,০০০। পশ্চিম ও দক্ষিণ-পশ্চিম ভুটান, তিব্বত, দার্জিলিং, পূর্ব নেপালের কোশি প্রদেশ এবং পশ্চিমবঙ্গের পার্বত্য অঞ্চলে অনেক লেপচা জাতির লোকেদের দেখা পাওয়া যায়। অঞ্চলভেদে লেপচা জনগোষ্ঠী চারটি প্রধান স্বতন্ত্র সম্প্রদায়ের সমন্বয়ে গঠিত। এই চার সম্প্রদায়ের নাম হল, সিকিমের রেঞ্জংমু; কালিম্পং, কার্সিয়ং এবং মিরিকের দামসাংমু; নেপালের ইলাম জেলার ইলামু; দক্ষিণ-পশ্চিম ভুটানের সামতসে এবং চুখার প্রমু। লেপচাদের নিজস্ব ভাষা আছে, যা লেপচা ভাষা নামে পরিচিত। এটি তিব্বত-বার্মা ভাষার বোডিশ-হিমালয় ভাষাগোষ্ঠীর অন্তর্গত। লেপচারা তাদের ভাষা তাদের নিজস্ব লিপিতে লেখে, যাকে বলা হয় রং বা লেপচা লিপি, যা তিব্বতি লিপি থেকে উদ্ভূত। এই লিপি ও ভাষা সতেরো এবং আঠারো শতকের মধ্যে বিকশিত হয়েছিল। সম্ভবত সিকিমের তৃতীয় চোগিয়াল (তিব্বতীয় রাজা) এর রাজত্বকালে থিকুং মুন্সুলং নামে একজন লেপচা পণ্ডিত দ্বারা এই ভাষার বিকাশ ঘটে। বেশিরভাগ লেপচারা বৌদ্ধ, যদিও লেপচাদের একটি বিশাল সংখ্যক জনগন আজ খ্রিস্টধর্ম গ্রহণ করেছে। কিছু লেপচা তাদের শামানবাদী ধর্ম ত্যাগ করেনি। লেপচাদের শামানবাদী ধর্ম মুন নামে পরিচিত। কিছু বিশেষ লেপচা জনজাতিদের লোক মুন এবং বৌদ্ধ ধর্ম উভয়েরই আচার একত্রে পালন করে। লেপচা জনজাতির একটি আচার ট্যান্ডং লো রুমফ্যাট নামে পরিচিত। এটি লেপচাদের একটি স্থানীয় অনুষ্ঠান যাতে তারা তাদের আঞ্চলিক পাহাড় ও পর্বতশৃঙ্গদের নিয়মিতভাবে পূজা করে ও সম্মানিত করে। সিকিমের লেপচারা ৩৭০ টিরও বেশি প্রজাতির প্রাণী, ছত্রাক এবং গাছপালা তাদের আচার ও অনুষ্ঠানে ব্যবহার করে। নেপালের ২০০১ সালের আদমশুমারি অনুসারে, নেপালের ৩,৬৬০ জন লেপচা জনজাতির মধ্যে ৮৮.৮০% বৌদ্ধ এবং ৭.৬২% হিন্দু। সিকিম, দার্জিলিং এবং কালিম্পং পাহাড়ের অনেক লেপচা খ্রিস্টান ধর্ম গ্রহন করেছে যদিও এদের মধ্যে বৌদ্ধ ধর্মও প্রচলিত। Plaisier 2007। SIL 2009। NIC-Sikkim। Joshi 2004। Semple 2003। O'Neill, Alexander (২৯ মার্চ ২০১৭)। "Integrating ethnobiological knowledge into biodiversity conservation in the Eastern Himalayas": 21। ডিওআই:10.1186/s13002-017-0148-9। পিএমআইডি 28356115। পিএমসি 5372287 ।
সুফি মুহাম্মদ সারওয়ার

সুফি মুহাম্মদ সারওয়ার (উর্দু: مولانا صوفی محمد سرور‎‎; ৭ ডিসেম্বর ১৯৩৩ – ১৫ মে ২০১৮) ছিলেন একজন পাকিস্তানি ইসলামি পণ্ডিত, লেখক এবং জামিয়া আশরাফিয়ার শায়খুল হাদিস। তিনি জামিয়া খায়রুল মাদারিস এবং জামিয়া আশরাফিয়ায় পড়াশোনা করেছেন। সারওয়ারের জন্ম ১৯৩৩ সালের ৭ ডিসেম্বর ডেরা গাজী খান জেলায়। দশম শ্রেণির পর তিনি জামিয়া আশরাফিয়ার প্রতিষ্ঠাতা মুফতি মুহাম্মদ হাসানের কাছ থেকে ধর্মীয় শিক্ষা শুরু করেন এবং তারপর খায়ের মুহাম্মদ জলন্ধরির জামিয়া খায়রুল মাদারিস মুলতানে ধর্ম অধ্যয়ন করেন। এরপর তিনি জামিয়া আশরাফিয়া লাহোরে হাদিসের কোর্সে ভর্তি হয়ে স্নাতক সম্পন্ন করেন। এছাড়া তিনি পাকিস্তানের গ্র্যান্ড মুফতি শফি উসমানির অধীনে করাচিতে কিছুকাল পড়াশোনা করেন। আলিম থেকে স্নাতক হওয়ার পর, তিনি জামিয়া খায়রুল মাদারিস মুলতানে তিন বছর এবং দারুল উলুম ঈদগাহ কবিরওয়ালায় দশ বছর অতিবাহিত করেন, জামিয়া আশরাফিয়া, লাহোরে হাদিস এবং অন্যান্য বিষয়ে পাঠদান করেন। তিনি প্রসিদ্ধ কিতাব আবু দাউদ তারপর বুখারী শরীফ শুরু করেন। তিনি মৃত্যু পর্যন্ত প্রতিদিন আসরের নামাজের পর আশরাফ আলী থানভীর মালফুজাত (বক্তৃতা) পড়াতেন। মুহাম্মদ সারওয়ার বেশ কয়েকটি বইয়ের লেখক: আল খায়রুল জারি লি সহীহুল বুখারী (২০০১) ইলম ও আমল মুহাম্মদ সারওয়ার ২০১৮ সালের ১৫ মে লাহোরে মারা যান। জামিয়া আশরাফিয়া লাহোরে জানাজায় ইমামতি করেন তার ছেলে মাওলানা সুফি আতিকুর রহমান। লাহোর শেরশাহ কবরস্থানে তাকে দাফন করা হয়। ব্যক্তিগত জীবনে তিন ছেলে সুফি আতিকুর রহমান, শফিকুর রহমান ও আবদুল রহমান এবং তিন মেয়ের জনক। পাঞ্জাবের তৎকালীন মুখ্যমন্ত্রী শেহবাজ শরীফ, জমিয়তে উলেমায়ে ইসলামের কেন্দ্রীয় আমির ফজলুর রহমান, মহাসচিব আব্দুল গফুর হায়দারী, জেইউআইয়ের ডেপুটি সেক্রেটারি জেনারেল মাওলানা মুহাম্মদ আমজাদ খান, ফেডারেল মন্ত্রী আকরাম খান দুররানি, মাওলানা আতাউর রহমান, হাফিজ হুসাইন আহমেদ, মুহাম্মদ আসলাম ঘোরী প্রমুখ তার মৃত্যুতে শোক প্রকাশ করে বলেছেন, সুফি মুহাম্মদ সারওয়ারের ধর্মীয় শিক্ষা ও সামাজিক সেবা আমাদের মাঝে দীর্ঘকাল স্মরণীয় হয়ে থাকবে। "جامعہ اشرافیہ کے شیخ الحدیث مولانا صوفی محمد سرور 85سال کی عمر میں انتقال کر گئے قبرستان شیر شاہ میں سپرد خاک"। Daily Pakistan (ইংরেজি ভাষায়)। ২০১৮-০৫-১৬। সংগ্রহের তারিখ ২০২২-১২-৩০।  ٹاؤن, جامعہ علوم اسلامیہ بنوری। "شیخ الحدیث صوفی محمد سرورؒ کی رحلت | جامعہ علوم اسلامیہ علامہ محمد یوسف بنوری ٹاؤن"। www.banuri.edu.pk (উর্দু ভাষায়)। সংগ্রহের তারিখ ২০২২-১২-৩০।  https://www.madarisweb.com/ur/articles/4088 "Alk̲h̲air aljārī fe sharḥ Ṣaḥīḥulbuk̲h̲ārī | WorldCat.org"। www.worldcat.org (ইংরেজি ভাষায়)। সংগ্রহের তারিখ ২০২২-১২-৩০।  "CM condoles death of Maulana Sufi Sarwar"।  "مولانا صوفی محمد سرور سپردخاک وزیراعلیٰ پنجاب اور علماء کا اظہار تعزیت"। Nawaiwaqt (উর্দু ভাষায়)। ২০১৮-০৫-১৬। সংগ্রহের তারিখ ২০২২-১২-৩০।
আহমদ বামসাউদ

আহমদ মুহাম্মদ বামসাউদ (আরবি: أحمد با مسعود, ইংরেজি: Ahmed Bamsaud; জন্ম: ২২ নভেম্বর ১৯৯৫; আহমদ বামসাউদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০১৫ সালে, বামসাউদ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। আহমদ মুহাম্মদ বামসাউদ ১৯৯৫ সালের ২২শে নভেম্বর তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন। বামসাউদ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর অংশগ্রহণ করেছেন। ২৪ মার্চ ২০২৩ পর্যন্ত হালনাগাদকৃত। نادي: الاتحاد [ইত্তিহাদ ক্লাব]। kooora.com (আরবি ভাষায়)। কুরা। ১৪ মে ২০১১। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  "Club – Saudi Professional League" [ক্লাব – সৌদি পেশাদার লিগ]। spl.com.sa (ইংরেজি ভাষায়)। সৌদি পেশাদার লিগ। ২৪ মার্চ ২০২৩। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  সকারওয়েতে আহমদ বামসাউদ (ইংরেজি) ট্রান্সফারমার্কেটে আহমদ বামসাউদ (ইংরেজি) ইএসপিএন এফসিতে আহমদ বামসাউদ (ইংরেজি) ন্যাশনাল-ফুটবল-টিমস.কমে আহমদ বামসাউদ (ইংরেজি)
আকসারায় প্রাসাদ

আকসারায় প্রাসাদ হলো উজবেকিস্তানের শহরিসবজে অবস্থিত একটি ঐতিহাসিক ধ্বংসপ্রাপ্ত প্রাসাদ। তৈমুরের শাসনামলের শুরুতে ১৩৮০ থেকে ১৪০৪ সালের মধ্যে প্রাসাদটি নির্মাণ করা হয়। ২০০০ সালে প্রাসাদটিকে ইউনেস্কো বিশ্ব ঐতিহ্যবাহী স্থান হিসাবে ঘোষণা করে। তৈমুর কেশের নিকটে জন্মগ্রহণ করেছিলেন, যেমনটি তখন শহরিসবজ নামে পরিচিত ছিল এবং তিনি সমরকন্দের পরিবর্তে এই শহরটিকে তার সাম্রাজ্যের রাজধানী করতে চেয়েছিল। তাই তিনি এখানে একটি শক্তিশালী প্রাসাদ তৈরি করেন। ১৩৮০ সালে দুর্গের নির্মাণ কাজ শুরু হয় এবং ২৪ বছর পর ১৪০৪ সালে তৈমুরের মৃত্যুর ঠিক আগে নির্মাণকাজ শেষ হয়। ষোড়শ শতাব্দীতে, শহরিসবজ এবং আকসারায় দুর্গকে বুখারার খান দ্বিতীয় আবদুল্লাহ খানের বাহিনী ধ্বংস করে ফেলে। উজবেকিস্তান স্বাধীনতা লাভের পর, ১৯৯৪ থেকে ১৯৯৮ সালের মধ্যে সংরক্ষণের কাজ করে। প্রাসাদের মূল স্থানে উঁচু পাদদেশে, তৈমুরের একটি বিশাল মূর্তি স্থাপন করা হয়েছিল। আকসারায় প্রাসাদের ধ্বংসাবশেষ শহরিসবজের ঐতিহাসিক কেন্দ্রের উত্তরে শহরের দেয়ালের দরজার কাছে একটি পার্কে অবস্থিত। ধ্বংসপ্রাপ্ত সাইটের খননগুলি প্রাসাদের পরিকল্পনা প্রকাশ করার জন্য যথেষ্ট ছিল না; প্রাসাদের অন্যান্য অংশের তুলনায় অবশিষ্ট ইওয়ান কোথায় ছিল তা স্পষ্ট নয়। ক্লাভিজোর-এর বর্ণনা থেকে আই প্রাসাদ সম্পর্কে অনেককিছু জানা যায়। ক্লাভিজোর ব্যাখ্যা করে যে, আকসারায় প্রাসাদের স্মারকলিপিতে প্রমাণ করে, যেটিতে বেশ কয়েকটি উঠান, গ্যালারি এবং কক্ষ ছিল। সর্বোপরি, পূর্ববর্তী দরজার ৩৮ মিটার (১২৫ ফুট) উচ্চ তোরণের অবশিষ্টাংশ, যার ভল্টের ২২ মিটার (৭২ ফুট) দৈর্ঘ্যের ছিল। প্রাসাদের সম্মুখভাগটি গেরুয়া রঙের বড় নকশা এবং গাঢ় নীল ও হালকা নীল চকচকে ইট দিয়ে সজ্জিত। একটি পুরানো শিলালিপিতে লিখা রয়েছে যে "ঈশ্বর, সুলতানের দিনগুলিকে দীর্ঘ করুন।" একটি জলের বেসিন সহ প্রাসাদের প্রধান প্রাঙ্গণটি ছিল ১২০-১২৫ মিটার (৩৯৪-৪১০ ফুট) প্রশস্ত এবং ২৪০-২৫০ মিটার (৭৯০-৮২০ ফুট) দীর্ঘ। এটি ছয় তলা উঁচু ভবন দ্বারা বেষ্টিত ছিল বলে জানা যায়। ১৬শ শতকে ধ্বংসের কারণে অন্যান্য ভবনের সংখ্যা এবং আকার নির্ধারণ করা যায়নি। বড় জ্যামিতিক নকশায় বর্গাকার কুফিক হরফে নাম দিয়ে গঠিত আরেকটি শিলালিপি, টাওয়ারের উপরের দিকে এবং ইওয়ানের ভল্টে ব্যাপকভাবে ব্যবহৃত হয়। একটি প্রশস্ত ফ্রিজ খিলান থেকে প্রাচীরকে আলাদা করে। ছাদের কারুকাজে কুফিক শিলালিপি দুটি পদ্ধতি উল্লেখযোগ্য। প্রথমত, কুফিকের এই শৈলীটি সাধারণত কুরআনের অনুচ্ছেদের জন্য ব্যবহৃত হয়, কিন্তু অবশিষ্টাংশগুলি নির্দেশ করে যে শিলালিপিটি আসলে একটি কবিতার অংশ ছিল। নির্মাণ কাজ শেষ হবার তারিখ ১৪০৪, যা প্রাসাদের দরজার উপরের ফলকে উল্লেখ আছে। এছাড়া ১৪০৪ সালে স্প্যানিশ রাষ্ট্রদূত Ruy González de Clavijo উল্লেখ করেন যে প্রাসাদের কাজ সম্পন্ন হয়নি তখনও। "আকসারায় প্রাসাদ"। সংগ্রহের তারিখ ২৪ মার্চ ২০২৩।  Pander: Zentralasien, ২০০৪, S. ২৩৬ "The architectural masterpieces of the emerald city"। San'at magazine (ইংরেজি ভাষায়)। ২০০২-০১-০১। সংগ্রহের তারিখ ২০১৬-১২-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "আকসারায় প্রাসাদ"। সংগ্রহের তারিখ ২৪ মার্চ ২০২৩।